OpenLLM-France/wikimedia huggingface dataset:
# Hermanitas de Los Ricos Club Ronda

Hermanitas de Los Ricos Club Ronda és una obra de Lleida inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres que consta de 88 apartaments amb planta baixa i nou pisos. Situat a un carrer que és semiautopista, on dona la façana sud-oest de molt mala orientació solar a Lleida. "Brise-soleil" per tal de tapar aquest sol que ofereix un aspecte unitari, ressaltant la diferència entre sòcol, cos de l'edifici i teulada. Habitatges petits per a matrimonis grans amb serveis comuns.

## Història

Aquest projecte estava concebut amb doble cara. La cara del pati interior era idèntica a la façana de la Ronda, i es permetia de posar les sales d'estar al pati (amb sol), o a la Ronda.
Decisió de la Junta fou a última hora de posar les sales d'estar a Ronda i suprimir el "brise-soleil" del pati interior.

## Referències

* 1 2 3 «Hermanitas de Los Ricos Club Ronda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Benizar

Benizar és una pedania dins del municipi de Moratalla, a la Regió de Múrcia. Està situada a les muntanyes de la Sierra del Segura. Esta serralada és reparteix entre Andalusia, Castella-La Manxa i Múrcia, i consitueix un intricat conjunt muntanyenc on trobem el naixement dels rius Segura, Guadalquivir i Guadiana, així com el Parc Natural de Cazorla.
Benizar se situa a 900 metres d'altitud, al peu del Calar i la Sierra de la Muela, en una vall on es practica l'agricultura de l'olivera, l'atmeller i la vinya. Dista uns 30 km tant del casc de Moratalla com de Calasparra. Històricament ha mantingut una relació estreta amb els nuclis d'Albacete més pròxims com Férez, Socovos i les seves pedaníes (Tazona, Olmos). Segons el cens de 2017 comptava amb 890 habitants.
A Benizar hi ha vestigis d'un castell àrab, datat en el segle xii, sobre un penyal que domina el poble; i nombroses fonts naturals com la Fuente Arriba, la Fuente Fresca, la Fuente el Fresne i altres.
El patrimoni natural de Benizar és extraordinari, des del punt de vista botànic —amb diversos endemismes i espècies protegides—, faunístic —zona ZEPA Serra de Moratalla— i geològic (L.I.G. Valle de Benizar-Mazuza). És un lloc ideal per a practicar el senderisme, amb paratges de gran interés com El Rincón de las Cuevas, la Pilica el Fraile, El Castillo, El Calar o el Barranc d'Hondares.
Compta amb diversos allotjaments rurals, bars i restaurants. Celebra mercat setmanal els diumenges.
Per la seva situació geogràfica i altitud és un dels punts de la regió de Múrcia on poden caure nevades els mesos de desembre i gener.
Celebra les seves festes patronals en honor de Santa Bàrbara el dia 4 de desembre, amb solta de bous, activitats culturals i jocs per a nens durant aquests dies.
Els costums gastronòmics de Benizar, a causa de la seva proximitat a terres d'Albacete, es componen d'una barreja de plats d'ambdues províncies, com els "panecicos" de Setmana Santa, las Migas, la Ajoharina i la Ensalada de Alubias.
L'economia d'aquest poble està basada en l'agricultura i les explotacions forestals; en els últims temps ha agafat importància el turisme rural.

## Referències

* ↑ 324cat. «Benizar, el poble de Múrcia que ha decidit no votar el 28A», 23-04-2019. [Consulta: 11 juliol 2019].

## Enllaços externs

* Benizar
# Benizelos Rufos

Benizelos Rufos (en grec: Μπενιζέλος Ρούφος) (Patres, 1795 - Patres, 18 de març de 1868) fou un polític grec, que exercí durant tres períodes de Primer Ministre de Grècia.

## Biografia

Benizelos Rufos va néixer el 1795 a Patres -Unitat perifèrica d'Acaia-, procedent d'una família rica Rufos-Kanakaris: el seu pare va ser Athanasios Kanakaris, heroi de la Guerra d'independència de Grècia de 1821-1832. Durant la fase final de la guerra, sota el govern del president Ioannis Kapodístrias, que va durar des del 18 d'abril de 1828 al 9 d'octubre de 1831, Benizelos Rufos va ser nomenat governador de la ciutat d'Èlide, i, poc després, com a Ministre de Relacions Exteriors.
L'any 1855, va ser escollit alcalde de Patres, càrrec que va exercir durant tres anys. Quan el rei Otó I de Grècia va ser exiliat el 1862, es va convertir en un dels tres governants -junt amb Konstantinos Kanaris i Dimitrios Vulgaris- que va ser en el poder des de 10 d'octubre 1862 fins al 19 d'octubre 1863. Va morir a Patres el 1868.

## Vegeu també

* Primer Ministre de Grècia

## Referències

* Biographie in der Encyclopedia Britannica (1911)
* The Greek Economy 1833–1897 (anglès)
# Bedam

Bedam fou un estat tributari protegit de l'Índia al districte de Ganjam, presidència de Madras, amb una superfície aproximada de 5 km². Tenia uns ingressos de 9 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Hyalinobatrachium fleischmanni

Hyalinobatrachium fleischmanni és una espècie de granota que viu a Belize, Colòmbia, Costa Rica, El Salvador, Guatemala, Guaiana, Hondures, Mèxic, Nicaragua, Panamà i Surinam.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S., Wild, E., Cisneros-Heredia, D., Solís, F., Ibáñez, R. & Santos-Barrera, G. 2004. Hyalinobatrachium fleischmanni. Llista Vermella d'Espècies Amenaçades de la UICN 2006. Consulta: 25 d'abril del 2008.
# Hyalinobatrachium duranti

Hyalinobatrachium duranti és una espècie de granota que viu a Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E. & Garcia-Pérez, J.E. 2004. Hyalinobatrachium duranti. Llista Vermella d'Espècies Amenaçades de la UICN 2006. Consulta: 25 d'abril del 2008.
# Bartholomew McGhee

Bartholomew McGhee, també anomenat Bertie o Bart, (Edimburg, 30 d'abril de 1899 - Filadèlfia, 26 de gener de 1979) fou un futbolista escocès, nacionalitzat estatunidenc, dels anys 1920 i 1930.
Fill i germà de futbolistes, el 1910 emigrà d'Escòcia als Estats Units. En aquest país jugà a diversos clubs com New York Shipbuilding, Bethlehem Steel FC, o Philadelphia Hibernian.
El 1922 signà un contracte professional amb New York Field Club. També jugà a Indiana Flooring, club que fou comprat pel propietari dels New York Giants de beisbol, convertint-se en New York Nationals. A NY Nationals guanyà la National Challenge Cup el 1928 i la Lewis Cup el 1929. Amb el canvi de nom del club a New York Giants, guanyà el campionat de l'ASL de 1930-31. McGhee jugà al voltant de 350 partits i marcà uns 137 gols entre 1921 i 1931.
Fou internacional amb els Estats Units a la Copa del Món de 1930, on marcà dos gols.
El 1986 fou inclòs al National Soccer Hall of Fame.

## Referències

* ↑ «febrer 25, 1918 The Globe». Arxivat de l'original el d'agost 6, 2009. [Consulta: d'agost 6, 2009].
* ↑ «març 31, 1921 The Globe». Arxivat de l'original el 2009-10-21. [Consulta: 21 octubre 2009].
* ↑ «gener 2, 1922 The Globe». Arxivat de l'original el d'octubre 27, 2009. [Consulta: d'octubre 27, 2009].
* ↑ «Top scorers in U.S. soccer history.». Arxivat de l'original el 2009-03-03. [Consulta: 11 juliol 2010].

## Enllaços externs

* Perfil a National Soccer Hall of Fame
* Mundial de 1930 Arxivat 2015-02-07 a Wayback Machine.
# Hillita

La hillita és un mineral de la classe dels fosfats que pertany al grup de la collinsita. Rep el nom en omenatge al Dr. Roderick J. Hill (1949, Adelaida, Austràlia), mineralogista i cap de la divisió d'investigació mineral a Melbourne, Austràlia. Va descriure per primera vegada aquest mineral com a col·linsita zínquica l'any 1973.

## Característiques

La hillita és un fosfat de fórmula química Ca₂Zn(PO₄)₂·2H₂O. Va ser aprovada com a espècie vàlida per l'Associació Mineralògica Internacional l'any 2003, sent publicada per primera vegada el mateix any. Cristal·litza en el sistema triclínic. La seva duresa a l'escala de Mohs és 3,5.
Segons la classificació de Nickel-Strunz, la hillita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

Va ser descoberta al mont Reaphook, a la serralada de South Flinders (Austràlia Meridional, Austràlia), on es troba en forma de petits cristalls tabulars de fins a 0,05 mm, i formant agregats tabulars en forma de falca de fins a 0,2 mm. Sol trobar-se associada a altres minerals com la tarbuttita, la switzerita, la scholzita, la fosfofil·lita, la parahopeïta o la col·linsita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Hillite» (en anglès). Mindat. [Consulta: 22 novembre 2021].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 18 agost 2024].
# Hills (Minnesota)

Hills és una població dels Estats Units a l'estat de Minnesota. Segons el cens del 2000 tenia 565 habitants.

## Demografia

Segons el cens del 2000, Hills tenia 565 habitants, 230 habitatges, i 149 famílies. La densitat de població era de 445,2 habitants per km².
Dels 230 habitatges en un 27% hi vivien nens de menys de 18 anys, en un 55,2% hi vivien parelles casades, en un 7,4% dones solteres, i en un 34,8% no eren unitats familiars. En el 33% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,5% tenia menys de 18 anys, un 6,7% entre 18 i 24, un 22,1% entre 25 i 44, un 21,8% de 45 a 60 i un 28,8% 65 anys o més.
L'edat mediana era de 46 anys. Per cada 100 dones de 18 o més anys hi havia 82,5 homes.
La renda mediana per habitatge era de 33.125 $ i la renda mediana per família de 43.750 $. Els homes tenien una renda mediana de 30.000 $ mentre que les dones 21.833 $. La renda per capita de la població era de 15.824 $. Entorn del 2,8% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Hyalinobatrachium ibama

Hyalinobatrachium ibama és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Rueda, J.V. & Osorno-Muñoz, M. 2004. Hyalinobatrachium ibama. Llista Vermella d'Espècies Amenaçades de la UICN 2006. Consulta: 25 d'abril del 2008.
# Hrabušice

Hrabušice és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1279.
# Human Cargo

Human Cargo és una pel·lícula estatunidenca dirigida per Allan Dwan, estrenada el 1936.

## Argument

Bonnie Brewster i Packy Campbell són periodistes rivals que s'embarquen en un vaixell cap a Vancouver per trobar una xarxa de contraban que introdueix persones il·legalment.

## Repartiment

* Claire Trevor: Bonnie Brewster
* Brian Donlevy: Packy Campbell
* Alan Dinehart: Lionel Crocker
* Ralph Morgan: Fiscal Carey
* Helen Troy: Susie
* Rita Hayworth (sota el nom de Rita Cansino): Carmen Zoro
* Morgan Wallace: Gilbert Fender

## Rebuda

Basada en una novel·la de Kathleen Shepard, Human Cargo és un viu melodrama, que pretén mostrar una organització de tràfic de persones. Claire Trevor i Brian Donlevy protagonitzen respectivament la periodista de societat Bonnie Brewster i el periodista de succesos Packy Campbell, que uneixen forces per enxampar els dolents. Els seus esforços els porten de Los Angeles fins a Vancouver i a Los Angeles una altra vegada, amb unes quantes escales empaquetades d'emoció al llarg del camí i un clímax especialment emocionant a bord del iot del criminal. Destacar els esforços de Bonnie per fer passar-se com a francesa (aconsegueix convèncer els dolents, no l'audiència) i alguns diàlegs apunten a l'addicció a les drogues. Rita Cansino, encara no Rita Hayworth, és una ballarina llatina que és morta pel pistoler Tony Sculla (Ralf Harolde)

## Referències

* ↑ Human cargo.
* ↑ mrqe. Human Cargo (en anglès). mrqe.
# Biblioteca Santa Eulàlia

La Biblioteca Santa Eulàlia fou una biblioteca pública del barri de Santa Eulàlia de l'Hospitalet de Llobregat, inaugurada el 22 d'abril de 1970. Formà part de la Xarxa de Biblioteques Municipals de la Diputació de Barcelona i de la Xarxa de Biblioteques públiques de l'Hospitalet. S'ubicà als baixos d'un edifici independent del carrer Pareto amb un fons inicial de 4.000 volums, donats pel Ministeri d'Educació i Ciència. Al llarg de la seva història organitzà trobades amb autors literaris, clubs de lectura, activitats infantils, conferències i disposa d'un dels primers fons especialitzats en novel·la àrab, creat el 1997. Tancada al públic durant la pandèmia de COVID-19 a Catalunya, l'equipament fou clausurat definitivament per l'Ajuntament de l'Hospitalet pocs mesos després del seu 50è aniversari, al·legant motius de seguretat i d'accessibilitat. Aquest fet produí cert malestar i rebuig dels veïns del barri.

## Referències

* ↑ «La festividad de San Jorge en la Diputación» (en castellà). La Vanguardia, 22-04-1970. [Consulta: 22 febrer 2022].
* ↑ Guiileumas, Rosalía. «Nucleos perifericos». A: La Red de bibliotecas de la Diputación Provincial de Barcelona. Barcelona: Diputación Provincial de Barcelona, 1975, p. 10-13.
* ↑ Joan Baños, Jordi. «El árabe llega a las bibliotecas». La Vanguardia p. 33-34, 09-04-2001. [Consulta: 22 febrer 2022].
* ↑ Polo, Jose. «Polémico cierre de la biblioteca de Santa Eulàlia de l'Hospitalet de Llobregat» (en castellà). La Vanguardia, 24-03-2021. [Consulta: 31 maig 2021].
# Huizen

Huizen és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 42.048 habitants repartits per una superfície de 23,28 km² (dels quals 7,5 km² corresponen a aigua). Limita a l'oest amb Naarden, a l'est amb Blaricum i al sud amb Bussum i Hilversum.

## Centres de població

* Huizen
* Huizerhoogt
* Bikbergen

## Ajuntament

Eleccions municipals 7 de març de 2006 :
| Partit | Portaveu | Vots | Vots en % | Regidors |
| VVD | C. Bikkers | 4208 | 21,7% | 6 |
| PvdA | R.C. van Nunspeet | 3506 | 18,1% | 5 |
| CDA | G. Rebel | 3327 | 17,1% | 5 |
| GroenLinks | G.E.H. Pas | 1817 | 9,3% | 3 |
| ChristenUnie | B.G. van Ruiswijk | 1565 | 8,1% | 2 |
| Leefbaar Huizen | A.T.M. van der Helm | 1532 | 7,9% | 2 |
| Dorpsbelangen Huizen | mw. M.K. Rebel | 1276 | 6,6% | 2 |
| D66 | R. Schaap | 869 | 4,6% | 1 |
| SGP | H. van Amstel | 693 | 3,6% | 1 |
| Total | | 19.406 | 60,6% | 27 |

## Enllaços externs

* www.huizen.nl
# Huitè govern del Consell del País Valencià

El huitè govern del Consell del País Valencià fou el gabinet executiu esdevingut després de la remodelació efectuada el 15 de setembre de 1981 al si del govern valencià en l'etapa preautonòmica sota la presidència d'Enric Monsonís i Domingo (UCD).

## Composició

| Presidència | Partit |
| Enric Monsonís i Domingo | |
| Conselleria | Conseller | Partit |
| Vicepresidència | Felip Guardiola Sellés | |
| Conselleria d'Interior | Felip Guardiola Sellés | |
| Conselleria de Cultura | Ciprià Císcar i Casaban | |
| Conselleria d'Economia, Comerç i Indústria | Segundo Bru Parra | |
| Conselleria de Sanitat i Seguretat Social | Salvador López Sanz | |
| Conselleria adjunta a la Presidència | Josep Lluís Sorribes Mur | |
| Conselleria d'Hisenda | Jorge Navarro Canuto | |
| Conselleria d'Obres Públiques i Urbanisme | Luis Verdú López | |
| Conselleria d'Educació | Amparo Cabanes Pecourt | Independent |
| Conselleria d'Agricultura i Pesca | José Antonio Bordils Ferrer | |
| Conselleria de Treball | Ángel Luna González | |
| Conselleria de Turisme i Transport | Vicente Gómez Chirivella | |
* ↑ Cessa el 15 de juliol de 1982

## Referències

* ↑ «Govern Preautonòmic - Presidencia de la Generalitat - Generalitat Valenciana». [Consulta: 26 febrer 2023].
# ICE (xifratge)

En criptografia ICE (Information Concealment Engine) (Motor d'Encobriment d'Informació) és un sistema de xifratge per blocs publicat per Kwan el 1997. L'algorisme és similar en estructura a DES, però amb l'addició d'una permutació de bits dependent de la clau en la funció rodona. La permutació de bits dependent de la clau s'implementa eficientment en programari. L'algorisme ICE no està subjecte a patents, i el codi font s'ha posat en domini públic.
L'ICE és una Xarxa de Feistel amb una longitud de bloc de 64 bits. L'algorisme ICE estàndard pren una clau de 64 bits i té 16 rondes. Una variant ràpida Thin-ICE, fa servir només 8 rondes. Una variant oberta Ice-n, fa servir 16n rondes amb una clau de 64n bis.
Van Rompay. et al (1998) varen intentar aplicar criptoanàlisi diferencial a ICE. Van descriure un atac contra Thin-ICE que recobra la clau secreta fent servir 2$^{23}$ textos clars escollits amb una probabilitat d'èxit d'un 25%. Si es fan servir 2$^{27}$ textos clars escollits, la probabilitat es pot millorar a un 95%. Per a la versió estàndard d'ICE, es va trobar un atac contra 15 de les 16 rondes que exigeix un treball de 2$^{56}$ i com a màxim 2$^{56}$ textos clars escollits.

## Referències

* Matthew Kwan, The Design of the ICE Encryption Algorithm, Fast Software Encryption 1997, pp69–82 «ICE paper»..
* Bart van Rompay, Lars R. Knudsen and Vincent Rijmen, Differential Cryptanalysis of the ICE Encryption Algorithm, Fast Software Encryption 1998, pp270–283 (PDF) Arxivat 2006-09-26 a Wayback Machine..

## Enllaços externs

* La Pàgina Principal d'ICE
* Transparències d'informació d'ICE
# Illa Hornos

Illa Hornos (castellà: Isla Hornos) és una illa Xile situada a l'extrem sud d'Amèrica del Sud. L'illa és coneguda sobretot per ser la ubicació del cap Horn. Es considera generalment l'illa més meridional d'Amèrica del Sud, però de fet les Illes Diego Ramírez estan més al sud. L'illa és una de les Illes Hermite, part de l'arxipèlag de la Terra del Foc. L'armada xilena manté una estació a l'illa, que consisteix en una residència, un edifici d'equipaments, una capella i un far. A poca distància de l'estació principal hi ha un monument commemoratiu, incloent-hi una gran escultura amb la silueta d'un albatros, en honor dels navegants que van morir mentre intentaven "guanyar el Cape Hoorn".
L'illa es troba dins del parc nacional del Cap Horn.

## Geologia

La composició de l'illa és principalment de granit del Cretàcic amb roca volcànica del Juràssic al nord-oest. Les zones més baixes de l'illa estan plenes de torba.

## Clima

* Temperatura mitjana: 5,3 ° C
* Temperatura màxima: 20,5 ° C (febrer 1996)
* Temperatura mínima: -14,5 ° C (juny de 1992)
* Humitat relativa mitjana: 86,4%
* Direcció mitjana del vent : 264 °
* Velocitat mitjana del vent: 84 nusos
* Velocitat màxima del vent: 119 nusos (agost de 1995)
* Precipitació (mitjana anual): 697,5 mm.
* Precipitació màxima: 1263,2 (1990)

## Referències

* ↑ Roberto Benavente de Fundación Caphorniers Chile. «Monument a Cape Horn». Arxivat de l'original el 2005-09-26. [Consulta: 5 febrer 2006].
* ↑ Illa d'Hornos , de Lighthouse Depot. Obtingut el 18 de novembre de 2014.

## Vegeu també

* Illes Hoorn

## Enllaços externs

* Directemar - Armada de Chile
* Reglament - Armada de Chile.
* web oficial de la Il·lustre Municipalitat de Cabo de Hornos
* web oficial de Puerto Williams
# Ye Qun

Ye Qun (xinès: 叶群; pinyin: Yè Qún), nascuda l'any 1917 i morta el 13 de setembre de 1971 a Öndörkhaan (Mongòlia) va ser una de les poques dones destacades dins del comunisme xinès; Va arribar a ser membre del Politburó (el novè) i coronel de l'exèrcit. Casada amb el Número Dos del règim, Lin Biao i mare de Lin Luguo antimaoista convençut i Lin Liheng, fanàtica partidària de Mao.
Malgrat haver ingressat en el Partit Comunista de la Xina de jove, no es va lliurar de les crítiques de dirigents fins al punt que va ser detinguda i interrogada. Sempre va donar suport a la política del seu marit. Arran del distanciament del dos màxims líders del partit i fracassat els intents d'apartar Mao del poder fins a l'extrem de plantejar-se el seu assassinat (Projecte 571), Lin Biao. Ye Qun i el seu fill Tigre, juntament, amb uns pocs conspiradors propers a Liguo van fugir precipitadament en un avió Trident i en estavellar-se l'aparell a Mongòlia van morir tots els que hi anaven. Ye tenia 54 anys. La notícia va trigar 11 dies en saber-se.

## Bibliografia

* 中國婦女傳記詞典: (Diccionari de biografíes de dones de la Xina): The Twentieth Century, 1912-2000 de Lily Xiao Hong Lee. pàg.634
* The Culture of Power: The Lin Biao Incident in the Cultural Revolution de Qiu Jin Pàg. 152
* Mao's Last Revolution de Roderick MacFarquhar,Michael Schoenhals. Pàgs. 22-25, 30, 35-36, 198, 230, 250, 282,299-3000, 326, 328, 330-331 i 335. (Existeix edició en castellà de la Editorial Crítica de Barcelona)
* Mao: La historia desconocida de Jon Halliday i Jung Chang. Pàgs. 444-334m 615-617, 619, 625-626, 659, 667. 678 i 841-844 ]
# Ranuncle glacial

El ranuncle glacial, Ranunculus glacialis, és una espècie de planta dins la família Ranunculaceae. És una espècie herbàcia que fa de 4 a 20 cm d'alt amb els sèpals persistents fins a la fructificació, hirsuts amb pèls rogencs. És glabrescent i erecta, amb les fulles lluents i flors poc nombroses de color rosa o blanques. Floreix de juliol a agost. Fruit en núcula glabra
Ranunculus glacialis és una espècie àrtico-alpina que es troba a les lates muntanyes del sud d'Europa (Alps, Pirineus, Carpats, Sierra Nevada) i també a Escandinàvia, Islàndia, les Illes Faroe, Jan Mayen, Svalbard i est de Groenlàndia. Als Països Catalans es troba només als Pirineus a una altitud entre 2.400 a 3.000 metres. Es creu que es tracta de la planta que als Alps arriba a més altitud, allà floreix cap als 4.000 msnm. Als Pirineus en pedrusques humides al peu de les congestes. En terreny àcid. Al nord d'Europa es troba a la tundra. La subespècie Ranunculus glacialis subsp. chamissonis, es troba als dos costats de l'Estret de Bering, a Sibèria i Alaska.

## Referències

* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.
# Septimans

Septimans són els xiïtes que reconeixen una sèrie de set imams en comptes de dotze (duodecimans).
Alternativament se'ls anomena Sabiyya.

## Enllaços externs

* Seveners Britannica (anglès)